钦定古今图书集成/历象汇编/岁功典/第034卷 > 遣春八首 元稹
## 钦定古今图书集成/历象汇编/岁功典/第034卷 > 遣春八首 元稹

“晓月笼云影，莺声馀雾中。暗芳飘露气，轻寒生柳风。
冉冉一趋府，未为劳我躬。因兹得晨起，但觉情兴隆。
久雨怜霁景，偶来堤上行。空濛天色嫩，杳淼江面平。
百草短长出，众禽高下鸣。春阳各有分，予亦澹无情。
镜皎碧潭水，微波粗成文。烟光垂碧草，琼脉散纤云。
岸柳好阴影，风裾遗垢氛。悠然送春目，八荒谁与群。”
低迷笼树烟，明净当霞日，阳焰波春空。平湖漫疑溢，
雪鹭远近飞。渚牙浅深出，江流复浩荡，相为坐纡郁。
暄寒深浅春，红白前后花。颜色讵相让，生成良有涯。
梅芳勿自早，菊秀勿自赊。各将一时意，终年无再华。
高屋童稚少，春来归燕多。葺旧良易就，新院亦已罗。
俯怜雏化卵，仰愧鹏无窠。巢栋与巢幕。秋风俱奈何。
撩乱扑树蜂，摧残恋房蕊。风吹雨又频，安得繁于绮。
酒杯沈易过，世事纷何已。莫倚颜似花，君看岁如水。
花阴莎草长，藉莎闲自酌。坐看莺𩰚枝，轻花满尊杓。
葛巾竹梢挂，书卷琴上阁。沽酒过此生，狂歌眼前乐。